CELEX: 41994D0015
Language: hr
Date: 1994-11-21 00:00:00
Title: Odluka Izvršnog odbora od 21. studenoga 1994. o uvođenju kompjutoriziranih postupaka za savjetovanje središnjih tijela iz članka 17. stavka 2. Konvencije (SCH/Com-ex (94)15 rev.)

19/Sv. 009
            
            
               HR
            
            
               Službeni list Europske unije
            
            
               122
            
         41994D0015
   
               L 239/165
            
            
               SLUŽBENI LIST EUROPSKE UNIJE
            
            
               21.11.1994.
            
         ODLUKA IZVRŠNOG ODBORA
   od 21. studenoga 1994.
   o uvođenju kompjutoriziranih postupaka za savjetovanje središnjih tijela iz članka 17. stavka 2. Konvencije
   (SCH/Com-ex (94)15 rev.)
   IZVRŠNI ODBOR,
   uzimajući u obzir članak 132. Konvencije o provedbi Schengenskog sporazuma,
   uzimajući u obzir članak 17. stavak 2. te Konvencije,
   ODLUČIO JE:
   
               1.
            
            
               U provedbi odredaba o izdavanju viza, kompjutorizirani postupak za savjetovanje središnjih tijela drugih ugovornih stranaka prilikom izdavanja viza primjenjuje se u skladu s načelima utvrđenim u priloženom Rječniku podataka (SCH/II-VISION (93)20 rev. 3 (1)) s učinkom od stupanja na snagu Konvencije o provedbi Schengenskog sporazuma. Ako određene ugovorne stranke ne ispunjavaju tehničke zahtjeve za primjenu kompjutoriziranog postupka nakon stupanja na snagu Provedbene konvencije, podaci o savjetovanju za te ugovorne stranke prenose se konvencionalnim metodama u skladu s odredbama Zajedničkih konzularnih uputa.
            
         
               2.
            
            
               Izvršni odbor poziva sve ugovorne stranke da stvore, što je prije moguće, tehničke uvjete nužne za primjenu kompjutoriziranog postupka.
            
         
               3.
            
            
               Sve dok mreža Sirene (faza II) planirana za prijenos podataka za savjetovanje nije uspostavljena u vrijeme početka primjene navedenih načela postupka, dotične ugovorne stranke poduzimaju potrebne mjere kako bi osigurale da se podaci mogu prenijeti javnim kanalima. Ugovorne stranke jamče odgovarajuću razinu sigurnosti prilikom prijenosa podataka.
            
         
               4.
            
            
               Svaka ugovorna stranka snosi troškove uvođenja traženog kompjutoriziranog postupka savjetovanja u svojoj zemlji. Dvanaest mjeseci nakon što je sustav počeo raditi, ugovorne stranke se savjetuju o naknadi troškova za prijenos podatka, uzimajući u obzir načelo da troškove snosi onaj tko ih je prouzročio. U svezi s tim, ugovorne stranke uzimaju u obzir da u postupku savjetovanja država od koje se traži savjetovanje također štiti zakonite sigurnosne interese države koju savjetuje.
               Ugovorne stranke evidentiraju troškove nastale vođenjem postupka savjetovanja od dana početka rada sustava i podnose pregled ovih troškova najkasnije u roku od dvanaest mjeseci.
            
         
      Heidelberg, 21. studenoga 1994.
      
         
            Predsjedatelj
         
         Bernd SCHMIDBAUER
      
   
   
      (1)  Povjerljiv dokument.